Diari Oficial de la Generalitat Valenciana


Sumari del DOGV 7031, del 24-05-2013 (2013/5166)

Notificació del tràmit d'audiència en el procediment de resolució de la condició d'agent urbanitzador del sector 2-E del pla general d'ordenació urbana.
--------------------------------------------------------------------------------------------------------------------------------------------------------

### Dades del document

Número de DOGV
:   7031

Data del DOGV
:   24-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/5166


Organisme emissor
:   Ajuntament de Caudete de Las Fuentes

Tipus de document
:   Anunci

Notificació del tràmit d'audiència en el procediment de resolució de la condició d'agent urbanitzador del sector 2-E del pla general d'ordenació urbana. [2013/5166]  
José Luis Guaita Mateo, alcalde president de l'Ajuntament de Caudete de las Fuentes (València).  
Atés que ha sigut impossible la notificació per correu ordinari certificat i amb justificant de recepció, a Palmiro Soriano Frasquet, com a administrador únic d'Atlas Compañía Urbanizadora, SL, amb motiu de l'expedient de resolució de la condició d'agent urbanitzador del sector 2-E, es publica íntegrament la notificació als efectes de donar audiència a l'interessat, el text de la qual és el següent:  
«Li comunique que, en la sessió plenària de data 7 de març de 2013, es va aprovar l'acord següent, que transcrit literalment diu així:  
"Quint. Aprovació de la resolució com a condició d'agent urbanitzador del sector 2-E.  
En relació amb l'expedient per a promoure el desenrotllament de l'actuació integrada del sector 2-E de sòl urbanitzable industrial del Pla General d'Ordenació Urbana de Caudete de las Fuentes.   
I. Antecedents de fet.  
El Ple de l'Ajuntament, en la sessió de 23 de maig de 2008, va aprovar el programa d'actuació integrada per al desenrotllament del sector 2-E de sòl urbanitzable industrial del Pla General d'Ordenació Urbana de Caudete de las Fuentes, i el va adjudicar a la mercantil Atlas Compañía Urbanizadora, SL.  
L'acord esmentat fou publicat en el Diari Oficial de la Comunitat Valenciana número 5793, de 26 de juny de 2008, i notificat a l'adjudicatari en data 3 de juny de 2008, registre d'eixida número 472, amb justificant de recepció de 5 de juny de 2008.  
Als efectes del que disposa l'article 138, apartats 1 i 2, i l'article 140.3 de la Llei 16/2005, de 30 de desembre, Urbanística Valenciana (d'ara en avant LUV), i base 10 de les bases particulars reguladores del programa esmentat, amb data 12 de juny de 2008, registre d'eixida número 564, es remet a la mercantil Atlas Compañía Urbanizadora, SL, comunicat pel qual se'l a acreditar davant l'Ajuntament de Caudete de las Fuentes la constitució de la garantia definitiva com a pas previ a la formalització del contracte per al desplegament i execució del programa, i se li concedix per a això un termini de 15 dies a comptar des de la notificació de l'acord de l'aprovació i adjudicació, açò és, fins al 23 de juny de 2008.  
Arribat el dia 23 de juny de 2008, açò és, transcorregut el termini de 15 dies, l'urbanitzador seleccionat no presenta la garantia exigida.  
Fora de termini, el 27 de juny de 2008, registre d'entrada número 575, Palmiro Soriano Frasquet, en nom i representació d'Atlas Compañía Urbanizadora, SL, presenta un escrit en l'Ajuntament de Caudete de las Fuentes en què formula una proposta de garantia real definitiva del programa d'actuació integrada del sector 2-E.  
El 9 de juliol de 2008, 10 dies hàbils després, registre d'entrada número 621, Palmiro Soriano Frasquet, en nom i representació d'Atlas Compañía Urbanizadora, SL, presenta un nou escrit en què es ratifica en la proposta de prestar garantia real definitiva, i adopta unilateralment l'opció b) de les propostes realitzades en el seu anterior escrit de 27 de juny, en concret la 'cessió de drets de cobrament d'habitatges i/o altres drets de cobrament'.  
El mateix 9 de juliol de 2008, registre d'eixida 609, l'Ajuntament de Caudete de las Fuentes comunica a la mercantil Atlas Compañía Urbanizadora, SL, que l'admissió o no de la garantia real proposada com a garantia definitiva, no prevista en les bases particulars, no serà decidida unilateralment per l'agent urbanitzador, sinó que serà l'Ajuntament el que resolga, després del seu estudi per part de l'assessoria jurídica, i li comunica que disposa d'un termini de tres mesos per a resoldre, de conformitat amb allò que disposa l'article 42.3.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
El 25 de setembre de 2008, registre d'eixida número 802, es dóna trasllat a la mercantil Atlas Compañía Urbanizadora, SL, de la Resolució d'Alcaldia número 115/2008, de 4 de setembre, per mitjà de la qual se li notifica la no-admissió de la garantia real com a mitjà per a prestar la garantia definitiva en l'expedient de programació relatiu al programa per al desenrotllament del sector 2-E, de conformitat amb allò que disposa l'article 286.1.l del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), i la base 10 de les bases particulars reguladores del programa esmentat; tot concedint-li un nou termini de 10 dies perquè constituïsca garantia financera definitiva, i advertint-lo expressament que si esta no es presenta dins del termini establit i en la forma escaient, s'entendrà resolta l'adjudicació segons el que disposa l'article 143.2 de la LUV.  
El 8 d'octubre de 2008, registre d'entrada 868, Palmiro Soriano Frasquet, en nom i representació d'Atlas Compañía Urbanizadora, SL, presenta un escrit semblant al de 9 de juliol de 2008, acompanyat d'un informe jurídic en què continua proposant la garantia real com a mitjà per a prestar la garantia definitiva en l'expedient de programació relatiu al programa per al desenrotllament del sector 2-E.  
En este sentit, el 5 de novembre de 2008, registre d'eixida número 921, es dóna trasllat a la mercantil Atlas Compañía Urbanizadora, SL, de la Resolució d'Alcaldia número 144/2008, de 24 d'octubre, per mitjà de la qual se li notifica novament la no-admissió de la garantia real com a mitjà per a prestar la garantia definitiva en l'expedient objecte del present informe, i se li concedix un nou termini de 20 dies perquè constituïsca garantia financera definitiva. En la resolució adés esmentada es fa constar que: 'quant al pronunciament referent a la no-admissió de garantia real és un acte definitiu, contra el qual es pot interposar, potestativament, un recurs de reposició en el termini d'un mes, o directament un recurs contenciós administratiu davant els jutjats contenciosos administratius en el termini de dos mesos, comptats des de l'endemà de la recepció d'esta notificació'.  
A hores d'ara i transcorreguts més de 36 mesos des de la notificació de la Resolució d'Alcaldia 144/2008, de 24 d'octubre de 2008, l'urbanitzador seleccionat no ha presentat la garantia definitiva exigida en la legislació urbanística i les bases particulars corresponents ni hi ha presentat cap recurs.  
A tot això cal afegir:  
a. Que la mercantil Atlas Compañía Urbanizadora, SL, també és adjudicatària del programa d'actuació integrada del sector 2-A de Caudete de las Fuentes, les obres d'urbanització del qual haurien d'haver conclòs el 8 de novembre de 2008, després d'una pròrroga de 90 dies. Obres que va abandonar a finals de 2009, deixant-les inacabades i completament paralitzades, i sent a hores d'ara l'Ajuntament de Caudete de las Fuentes el que les està executant per mitjà del procediment d'execució subsidiària.  
b. Que la mercantil Atlas Compañía Urbanizadora, SL, va presentar per dos vegades la sol·licitud d'inici de programació del sector 2-C del PGOU de Caudete de las Fuentes, i per dos vegades es va haver de declarar desert el concurs per no haver-hi presentat dins del termini establit i en la forma escaient la documentació requerida.  
c. Que la mercantil Atlas Compañía Urbanizadora, SL, va presentar per tres vegades la sol·licitud d'inici de programació de la unitat d'execució en sòl urbà limítrof al sector 2-A, i este per tres vegades es va anul·lar: la primera per declarar-se desert el concurs i la segona i tercera per no presentar-hi la garantia provisional exigida, de conformitat amb allò que disposa l'article 140.1 de la LUV.  
II. Fonaments de dret  
Segons el que disposa l'article 143.2 de la Llei 16/2005, de 30 de desembre, Urbanística Valenciana (LUV): 'Seran causes de resolució de l'adjudicació del programa, les derivades de la incapacitat legal sobrevinguda de l'urbanitzador per a l'exercici de la seua tasca i les altres previstes en la legislació general aplicable a les seues relacions amb l'Administració, incloent-hi la falta de prestació de garanties o de subscripció del contracte que formalitze els compromisos contrets davant d'esta, així com el seu incompliment greu [...]'.  
L'article143.4 de la LUV establix que 'la resolució de l'adjudicació l'acordarà l'Administració actuant, amb el dictamen previ del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que escaiguen, això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació'.  
En este sentit, l'article 342.1 i 342.2 del ROGTU disposa que la resolució del contracte amb l'urbanitzador 'es disposarà per l'òrgan de contractació, d'ofici o, si és el cas, a instància de l'urbanitzador.  
2. Per a la resolució del contracte haurà d'instruir-se el procediment per a declarar l'extinció del contracte, i els efectes que deriven de la resolució. En tot cas, hauran de substanciar-se els tràmits següents:  
a. Quan la resolució s'inste d'ofici, audiència a l'urbanitzador per un termini mínim de 10 dies naturals.  
b. En eixe cas, i sempre que es propose la confiscació de la fiança, també es donarà audiència pel mateix termini a qui haguera avalat o garantit l'urbanitzador.  
c. El tècnic d'Urbanisme i el secretari de l'Ajuntament emetran un informe en el termini màxim de 15 dies naturals.  
d. Serà preceptiva l'emissió prèvia d'un informe favorable pel Consell del Territori i el Paisatge. L'informe ha de ser emés en el termini de dos mesos des que la sol·licitud de l'Administració actuant tinga entrada en el registre del Consell del Territori i el Paisatge. De conformitat amb la legislació reguladora del procediment administratiu comú, l'informe té caràcter determinant, per la qual cosa la seua falta d'emissió impedirà la continuació del procediment.  
3. Quan la causa de resolució siga la realització de pràctiques manifestament restrictives de la competència en el mercat immobiliari, l'efectiva concurrència d'eixa causa haurà de ser valorada pel tribunal de defensa de la competència. Només podrà resoldre's el contracte quan eixe informe siga favorable'.  
L'article140 de la LUV remet, quant a la forma de constitució i efectes de les garanties, al Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques (LCAP), En este sentit, l'article 41.1 de la LCAP establix que 'l'adjudicatari haurà d'acreditar en el termini de 15 dies, comptats des que se li notifique l'adjudicació del contracte, la constitució de la garantia definitiva. Si no es complix este requisit per causes imputables a l'adjudicatari, l'Administració declararà resolt el contracte'.   
  
Així mateix, l'article 54.3 de la LCAP disposa que 'quan per causes imputables al contractista no poguera formalitzar-se el contracte dins del termini indicat, l'Administració podrà acordar-ne la resolució, sent-ne un tràmit necessari l'audiència de l'interessat i, quan es formule oposició pel contractista, l'informe del Consell d'Estat o òrgan consultiu equivalent de la comunitat autònoma respectiva. En tal supòsit, escaurà la confiscació de la garantia provisional i la indemnització dels danys i perjuís ocasionats'.   
En el mateix sentit es pronuncia l'actual Llei de Contractes del Sector Públic (LCSP), Llei 30/2007, de 30 d'octubre. Així, en l'article 87 establix que 'l'adjudicatari provisional del contracte haurà d'acreditar en el termini assenyalat en l'article 135.4, la constitució de la garantia. De no complir este requisit per causes a ell imputables, l'Administració declararà decaiguda l'adjudicació provisional a favor seu, sent-ne d'aplicació el que disposa l'article 135.5'. El termini esmentat, segons l'article 135.4 adés esmentat, és de 15 dies hàbils.  
Finalment, l'article 140 de LCSP establix que 'quan per causes imputables al contractista no s'haguera formalitzat el contracte dins del termini indicat, l'Administració podrà acordar-ne la resolució, així com la confiscació de la garantia provisional que, si és el cas s'haguera constituït, i s'aplicarà el que preveu l'article 195.3.a quant a la intervenció del Consell d'Estat o òrgan autonòmic equivalent en els casos en què es formule oposició pel contractista'.  
  
Vist que, amb data 5 de desembre de 2011, es va iniciar l'expedient incoat per a la resolució de la condició d'agent urbanitzador del sector 2-E del sòl urbanitzable del PGOU del municipi de Caudete de las Fuentes; i que, amb data 5 de març de 2012, va véncer el termini màxim establit sense haver-s'hi dictat i notificat resolució expressa, i de conformitat amb allò que disposa l'article 21.1.s de la Llei 7/1985, de 2 d'abril, Reguladora de les Bases de Règim Local, i vist l'informe proposta de Secretaria d'este ajuntament, es declara la caducitat de l'expedient per Decret d'Alcaldia número 03/2013, 'caducitat d'expedient administratiu incoat per a la resolució de la condició d'agent urbanitzador del sòl urbanitzable del PGOU, del municipi de Caudete de las Fuentes'.  
  
Esta Alcaldia proposa al Ple iniciar novament l'expedient de resolució de la condició d'agent urbanitzador del sector 2-E.  
El Ple acorda per unanimitat:  
Primer. Acordar l'inici d'expedient amb vista a la resolució de la condició d'agent urbanitzador del sector 2-E del Pla General d'Ordenació Urbana de Caudete de las Fuentes, que té la mercantil Atlas Compañía Urbanizadora, SL.  
Segon. Concedir tràmit d'audiència, per un termini de 10 dies naturals, a l'agent urbanitzador, Atlas Compañía Urbanizadora, SL, a fi que manifesten i aporten els documents que més els convinguen.  
  
Tercer. Concedir tràmit d'audiència, per un termini de 10 dies naturals, a l'entitat Bancaixa, com a avaladora de la mercantil Atlas Compañía Urbanizadora, SL.  
Quart. Sol·licitar, una vegada conclòs el tràmit d'audiència, un dictamen del Consell de Territori i Paisatge, així com al Consell Jurídic Consultiu de la Comunitat Valenciana"».  
  
Cosa que se li comunica perquè en prenga coneixement i efectes, i se li fa saber que contra la present resolució, que posa fi a la via administrativa, pot interposar, alternativament, o un recurs de reposició potestatiu, en el termini d'un mes a comptar des de l'endemà de la recepció d'esta notificació, davant l'alcalde president d'este ajuntament, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o un recurs contenciós administratiu davant els jutjats contenciosos administratius en el termini de dos mesos a comptar des de l'endemà de la recepció d'esta notificació, de conformitat amb l'article 46 de la Llei 29/1998, de 13 de juliol, de la Jurisdicció Contenciosa Administrativa. Si s'optara per interposar el recurs de reposició potestatiu, no podrà interposar el recurs contenciós administratiu fins que aquell siga resolt expressament o se n'haja produït la desestimació per silenci. Així mateix, podrà exercitar qualsevol altre recurs que hi considere pertinent.  
  
Caudete de las Fuentes, 15 de maig de 2013.- L'alcalde: José Luis Guaita Mateo.